el el el el el el el el el el el el el el el el el el el el el el gl el el el el el el el el el el el el el el el el el el el el el el el el el el el el el el el el el el el el el el el el el el el el el el pt el el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Ο Αλβέρτος Δ΄, γερμ. Albrecht IV (19 Σεπτεμβρίου 1377 - 14 Σεπτεμβρίου 1404) από τον Οίκο των Αψβούργων, ήταν δούκας της Αυστρίας (1395-1404).
14 Σεπτεμβρίου 1404 (26 ετών)
δεδομένα (π • σ • ε )
Γεννήθηκε στη Βιέννη και ήταν το μόνο τέκνο του Αλβέρτου Γ΄ δούκα της Αυστρίας και της Βεατρίκης των Χοεντσόλερν, κόρης του Φρειδερίκου Ε΄ κόμη (μπουργκράβου) της Νυρεμβέργης.[1]
Ο πατέρας του απεβίωσε το 1395 και τον διαδέχθηκε στην Πέραν (Κανονική) Αυστρία (σημερινή Βόρεια Αυστρία). Η Έσω Αυστρία (Στυρία, Καρινθία, Καρνιόλη) είχαν δοθεί στο νεότερο κλάδο του θείου του Λεοπόλδου Γ΄. Ο πατέρας του Αλβέρτου Δ΄ είχε εγκαινιάσει τον πρεσβύτερο κλάδο του Αλβέρτου Γ΄.
Η κυβέρνησή του χαρακτηρίστηκε από διαμάχες με τα εξαδέλφια του, αυτά του νεότερου (Λεοπονδιανού) κλάδου και με τους αδελφούς Σιγισμούνδο και Βεντσεσλάβο Δ΄ βασιλείς της Βοημίας και της Γερμανίας.
Απεβίωσε το 1404 στο Κλόστερνοϋμπουργκ και τάφηκε στο Στέφανσντομ, στην κρύπτη των δουκών. Τον διαδέχθηκε ο γιος του Αλβέρτος Ε΄.
Το 1390 νυμφεύτηκε την Ιωάννα-Σοφία των Βίττελσμπαχ, κόρη του Αλβέρτου Α΄ δούκα της Βαυαρίας και είχε τέκνα:
Μαργαρίτα 1395-1447, παντρεύτηκε τον Ερρίκο ΙΣΤ΄ Βίττελσμπαχ δούκα της Βαυαρίας.
Αλβέρτος Ε΄ 1397-1439, δούκας της Αυστρίας και βασιλιάς της Ουγγαρίας, Βοημίας, Γερμανίας.
↑ Η Βεατρίκη ήταν απόγονος των Μπάμπενμπερκ, δουκών της Αυστρίας: Λεοπόλδος ΣΤ΄ Μπάμπενμπερκ δούκας της Αυστρίας > Κωνσταντία Μπάμπενμπερκ > Αλβέρτος Β΄ Βέττιν μάργραβος του Μάισσεν > Φρειδερίκος Α΄ Βέττιν μάργραβος του Μάισσεν > Φρειδερίκος Β΄ Βέττιν μάργραβος του Μάισσεν > Ελισάβετ Βέττιν-Μάισσεν > Βεατρίκη Χοεντσόλερν